CELEX: 32013R0044
Language: sl
Date: 2013-01-17 00:00:00
Title: Uredba Komisije (EU) št. 44/2013 z dne 17. januarja 2013 o prepovedi ribolova na papalino in z njo povezanega ulova v vodah EU podrazdelkov 22–32 s plovili, ki plujejo pod zastavo Nemčije

22.1.2013   
            
            
               SL
            
            
               Uradni list Evropske unije
            
            
               L 18/7
            
         UREDBA KOMISIJE (EU) št. 44/2013
   z dne 17. januarja 2013
   o prepovedi ribolova na papalino in z njo povezanega ulova v vodah EU podrazdelkov 22–32 s plovili, ki plujejo pod zastavo Nemčije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1), zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 1256/2011 z dne 30. novembra 2011 o določitvi ribolovnih možnosti za nekatere staleže rib in skupine staležev rib, ki se za leto 2012 uporabljajo v Baltskem morju, in spremembah Uredbe (EU) št. 1124/2010 (2) določa kvote za leto 2012.
            
         
               (2)
            
            
               Po podatkih, ki jih je prejela Komisija, se je z ulovi staleža iz Priloge k tej uredbi s plovili, ki plujejo pod zastavo države članice iz Priloge ali so v njej registrirana, izčrpala dodeljena kvota za leto 2012.
            
         
               (3)
            
            
               Zato bi bilo treba za navedeni stalež prepovedati ribolovne dejavnosti –
            
         SPREJELA NASLEDNJO UREDBO:
   Člen 1
   Izčrpanje kvote
   Ribolovna kvota za stalež iz Priloge k tej uredbi, ki je bila za leto 2012 dodeljena državi članici iz navedene priloge, velja za izčrpano od datuma iz navedene priloge.
   Člen 2
   Prepovedi
   Ribolovne dejavnosti s plovili, ki plujejo pod zastavo države članice iz Priloge ali so v njej registrirana, so od datuma iz navedene priloge prepovedane za stalež iz Priloge k tej uredbi. Po tem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 17. januarja 2013
      
         
            Za Komisijo V imenu predsednika
         
         Lowri EVANS
         
            Generalna direktorica za pomorske zadeve in ribištvo
         
      
   
   
      (1)  UL L 343, 22.12.2009, str. 1.
   
      (2)  UL L 320, 3.12.2011, str. 3.
   
      PRILOGA
      
                  Št.
               
               
                  86/Baltik
               
            
                  Država članica
               
               
                  Nemčija
               
            
                  Stalež
               
               
                  SPR/3BCD-C
               
            
                  Vrsta
               
               
                  papalina in z njo povezan ulov (Sprattus sprattus)
               
            
                  Območje
               
               
                  vode EU podrazdelkov 22–32
               
            
                  Datum
               
               
                  20.12.2012